Eesti Jalgratturite Liit

Juhatuse koosoleku PROTOKOLL nr. 16

Juhatuse koosolek toimus: 18.04.2018 algusega kell 14.00

Asukoht: AS Viljandi Metalli ruumides, Reinu tee 27, Viljandi

Osalesid:

Juhatuse liikmed: Raivo Rand, Madis Lepajõe, Sulev Lipp

Külalised: Rein Solnask, Kristjan Kivistik, Villu Maamägi, Rene Mandri

Puudusid: Erkki Raasuke, Enn Veskimägi, Siiri Visnapuu, Hannes Kägu

Töötajad: Urmas Karlson, Evelin Idarand

Koosolekut juhatas: Raivo Rand

Protokollija: Evelin Idarand

**Kohtumised ja juhatuse koosolek Viljandis kolmapäeval, 18. aprill 2018.**

Ajakava:

12.00-13.00. Kohtumine Viljandi linnapea Madis Timpsoniga ja spordivaldkonna abilinnapea Janika Gedviliga. Toimumiskoht Viljandi Raekoda, Linnu 2, Viljandi.

13.30. AS Viljandi Metall külastamine (ettevõtet tutvustav ekskursioon). Asukoht, Reinu tee 27, Viljandi.

14.00-15.30 EJL juhatuse koosolek AS Viljandi Metalli ruumides, Reinu tee 27, Viljandi.

16.00-17.00 MTÜ Viljandi rattaklubi külastamine, Vaksali 8a, 71012 Viljandi .

Kohtumisel Viljandi linnapea Madis Timpsoniga lepiti kokku 2019. aasta Maantee Eesti Meistrivõistluste toimumispaik, milleks on Viljandi linn.

AS-i Viljandi Metall külastamisel löödi käed juhatuse liikme Villu Maamägiga 2019. aasta EMV nimisponsoriks hakkamiseks.

Viljandi Rattaklubi treener Marek Johanson tutvustas liidu juhatusele rattaklubi ruume ja tegemisi.

**Juhatuse koosolek nr. 16.**

PÄEVAKORD

1. Eesti Meistrivõistluste reklaamiväljundite tutvustamine 2017. aasta EMV näol.

Läbirääkimised AS-iga Viljandi Metall 2019. aasta EMV nimisponsorlusest.

2. Ülevaade 15. juhatuse koosoleku otsuste täitmisest.

3. Ülevaade 2018 eelarve täitmisest.

4. Stipendiumite väljakuulutamine 2017. aastaks.

5. Maanteesõidu Hearum Eesti Meistrivõistluste korraldamisest Otepääl 29.06-01.07.

6. Maastikusõidu Eesti meistrivõistluste korraldamisest Tuhamäel, Kiviõli 21-22.07.

7. Ülevaade maanteesõidu juuniorite ja U23 koondiste kevadisest võistlusperioodist Belgias.

8. Muud küsimused.

**1.Pp. Eesti Meistrivõistluste reklaamväljundite tutvustamine 2017. aasta EMV näol. Läbirääkimised AS-iga Viljandi Metall 2019. aasta EMV nimisponsorlusest.**

Tutvustav video 2017. aasta EMV-st on nähtav siit <https://youtu.be/pjS83bMhxG4>

2019. aastal on riikidele määratud maanteesõidu meistrivõistlusteks aeg juuni viimasel nädalal 24 – 30.06

Viljandis toimuksid võistlused järgnevalt:

28.06 – Eraldistardid.

29.06 – Juuniorite ja seeniorite grupisõidud.

30.06 – Eliidi grupisõidud.

Eraldistardiga sõidud toimuksid linnast väljas, ühisstardiga sõidud läbi linna. Eesti Jalgratturite Liidu juhatus on löönud käed AS-iga Viljandi Metall, kes on 2019. aastal EMV maanteesõidus nimisponsor.

ETTEPANEK: Võimalusel koostada lõplik võistluste ajakava selliselt, et eraldistardi ja grupisõitude vahel oleks vaba päev. Näiteks eraldistardi päev oleks 27.06 grupisõidud 29.–30.06.

OTSUSTATI: Juhatus võttis info teadmiseks.

**2. Pp Ülevaade juhatuse koosoleku nr.15 otsuste täitmisest.**

Juhatus võttis vastu otsuseid esimese ja neljanda päevakorra punktides olnud teemadel.

1. Pp MTÜ CX Eesti taotlus EJL-i liikmeks astumiseks.

MTÜ CX Eesti avalduse EJL-i liikmeks astumiseks esitas Lauri Peil, juhatuse liige.

OTSUSTATI: Juhatus otsustas MTÜ CX Eesti EJL-i liikmeks vastu võtta. Seega on nüüd Liidus 64 liiget.

MTÜ CX on tasunud sisseastumise maksu ja vajalikud protseduurid Liidu poolt on teostatud.

4. Pp Muudatustest 2018 võistluskalendris.

EJL-i kalendrisse soovib MTÜ Viljandi Vee- ja Motospordi Klubi lisada „Mulgikross 2018“ raames peetava „FatByke Cross Sprint“ 3. kategooria võistlusena.

OTSUSTATI: Juhatus otsustas lisada „Mulgikross 2018“ raames peetava „FatByke Cross Sprint“ EJL-i kalendrisse.

Võistlus on EJL 2018 võistluskalendrisse lisatud ja edastatud arve on korraldaja poolt tasutud.

ETTEPANEK: Madis Lepajõe soovitas juhtida korraldaja tähelepanu võistluse nime kirjapildile, õige oleks kirjutada fatbike.

**3. Pp Ülevaade 2018 eelarve täitmisest.**

Tulud kokku 135 509,25€

Kulud kokku 122 340,91€

Tulem 13 168,34€

|  |  |  |
| --- | --- | --- |
|  | Eelarve | Tulemus 01.01-31.03.2018 |
| **TULUD** |  |  |
| **1. LIIKMETELT SAADUD TASUD** | **6 300,00** | **6 820,00** |
| **2. ANNETUSED JA TOETUSED** | **283 977,00** | **98 441,70** |
| 2.1 Toetused riigieelarvest | 88 641,00 | 61 411,00 |
| 2.2 Olümpiakomitee toetused | 104 586,00 | 27 146,59 |
| 2.3 Sihtotstarbelised toetused | 65 000,00 | 2 000,00 |
| 2.4 Muud annetused ja toetused | 25 750,00 | 7 884,11 |
| **3. TULUD ETTEVÕTLUSEST** | **121 500,00** | **27 285,55** |
| **4. MUUD TULUD** | **33 200,00** | **2 962,00** |
| 4.1 Osavõtutasud | 32 600,00 | 2 962,00 |
| 4.2 Muud tulud | 600 | 0 |
| **TULUD KOKKU** | **444 977,00** | **135 509,25** |
|  |  |  |
| **KULUD** |  |  |
| **5. SF. PROJEKTIDE OTSESED KULUD** | **218 050,00** | **65 813,92** |
| 5.1 Eesti meistrivõistluse korraldamine | 36 200,00 | 40,16 |
| 5.2 Koondised | 151 850,00 | 65 001,97 |
| 5.3 Muud sihtotstarbeliste projektide kulud | 30 000,00 | 771,79 |
| **6. JAGATUD ANNETUSED JA TOETUSED** | **31 000,00** | **208** |
| **7. MITMESUGUSED TEGEVUSKULUD** | **72 299,00** | **25 412,09** |
| 7.1 Majanduskulud | 20 211,00 | 14 925,78 |
| 7.2 Transpordikulud | 25 368,00 | 6 827,68 |
| 7.3 Muud kulud | 26 720,00 | 3 658,63 |
| **8. TÖÖJÕUKULUD** | **122 668,00** | **30 666,90** |
| **9. Põhivara kulum ja väärtuse langus** | **960** | **240** |
| **KULUD KOKKU** | **444 977,00** | **122 340,91** |

**OTSUTATI:** Urmas Karlson saadab nädala jooksul juhatusele laiali täpsema ülevaate EOK ja EJL vahelise lepinguga seotud rahade laekumisest, kus välja toodud eraldi Tanel Kangert-i toetused. Lisaks edastab reklaamlepingute alusel laekunud rahade täpsema ülevaate.

**4. Pp. Stipendiumite väljakuulutamine 2018. aastaks**

Ettepanek: Kuulutada välja stipendiumikonkurss sporditegevuse arendamiseks 2018. aastal.

Eraldatakse 2 stipendiumit 2 000 € väärtuses, kokku 4 000€. Konkursil osalemise taotluste esitamise tähtaeg on 02.05.2018.a.

Taotlused koos CV-ga tuleb saata postiaadressile Tondi 84, 11316 Tallinn või e-mailile ejl@ejl.ee.

Eesti Jalgratturite Liit paigutab vastava kuulutuse oma kodulehele.

Peale taotluste laekumist valib ja kinnitab juhatus stipendiumite saajad 23. mail toimuval juhatuse koosolekul. 2018. aasta eelarves on vastavad vahendid stipendiumite real olemas.

**ETTEPANEK**: Kuulutada stipendiumikonkurss välja ja teha info avalikuks.

**OTSUSTATI**: Juhatus otsustas stipendiumikonkursi välja kuulutada ja info avalikuks teha.

**5. Pp. Maanteesõidu Hearum Eesti meistrivõistluste korraldamisest Otepääl 29.06-01.07**

Eesti Meistrivõistlused eraldistardis vanuseklassidele M/N14-E, Sen1-8, Sport toimuvad 28.06.2018, võistluskeskus asub Otepääl Tehvandi Spordikeskuses, trassil Tatra-Otepää-Sangaste.

Eesti Meistrivõistlused ühisstardis vanuseklassidele MJ, Sen5-8, Sport toimuvad 30.06.2018, võistluskeskus asub Otepääl Tehvandi Spordikeskuses, trassil Tehvandi rulliring.

Eesti Meistrivõistlused ühisstardis vanuseklassidele M/E, M/NU, NJ, Sen1-4, Sport toimuvad 01.07.2018, võistluskeskus asub Sihval Pühajärve Põhikoolis, trassil Sihva-Mäha-Pühajärve.

Eesti Meistrivõistlused ühisstardis vanuseklassidele M/N14-16 toimuvad 05.08.2018, võistluskeskus asub Otepääl Tehvandi Spordikeskuses, trassil Tehvandi rulliring.

Otepää vallavalitsuses otsustatakse ürituse toetamise rahaline suurus 23. aprillil toimuval koosolekul.

**Võistluste ajakava**

**Neljapäev, 28. juuni 2018** – eraldistardist sõitude päev – Tehvandi Spordikeskus

9:00 – Mitteametliku (iseteenindusliku) rataste tehnilise kontrolli algus

11:00 – M/N14, N16, Seenior 5-8 **Eraldistart 10,0 km**

13:00 – **Autasustamise I voor**

13:15 – M16, Seenior 4, NJ **Eraldistart 15,0 km**

14:45 – **Autasustamise II voor**

15:00 – Seenior 1-3, Sport **Eraldistart 15,0 km**

16.15– **Autasustamise III voor**

16:20 – MU/ME, MJ, NU/NE **Eraldistart 30,0 km**

18:20 – **Autasustamise IV voor**

**Laupäev, 30. juuni 2018** – grupisõitude I päev – Tehvandi Spordikeskus

11:30-11:50 – Seenior 5-8 stardiallkirjade andmine

12:00 – Seenior 5-8 (5 x 5,7 km ilma viraažita Tehvandi ring) **Grupisõit 28,5 km**

13:10-13:20 – MJ stardiallkirjade andmine

13:30 – MJ (13 x 6,5 km Tehvandi ring) **Grupisõit 84,5 km**

13.40 – **Autasustamine I voor**

16:00 – **Autasustamine II voor**

16:30 – Pühapäevase rajaga tutvumise treening stardiga Tehvandilt - “Coffee Ride”

**Pühapäev, 1. juuli 2018** – grupisõitude II päev- Sihva (Pühajärve Põhikool)

10:30-10:50 – NE/NU, NJ allkirjade andmine poodiumil

11:00 – NE/NU, NJ (5 x 16,5 km Sihva-Mäha-Pühajärve ringi) **Grupisõit 82,5 km**

13:00-13:20 – ME/MU allkirjade andmine poodiumil

13:30 – ME/MU (10 x 16,5 km Sihva-Mäha-Pühajärve ringi) **Grupisõit 165,0 km**

13.40 – **Autasustamise I voor**

17:30 – **Autasustamise II voor**

18:00-18:20 – Sport, Seenior 1-4 allkirjade andmine poodiumil

18:30 – Sport, Seenior 1-4 (6 x 16,5km Sihva-Mäha-Pühajärve) **Grupisõit 99,0 km**

21:00 – **Autasustamise III voor**

**Pühapäev, 05. august 2018 –** EMV grupisõidus M/N14-16- Sihva (Pühajärve Põhikool)

10:00 – N14/N16 allkirjade andmine
10:10 – N14/N16 ülekannete kontroll
10:30 – N14/N16 (2 x 16,5km Sihva-Mäha-Pühajärve) Grupisõit 33,0 km
11:40 – M14 allkirjade andmine
11:50 – M14 ülekannete kontroll
12:00 – M14 (2 x 16,5km Sihva-Mäha-Pühajärve) Grupisõit 33,0 km
13:10 – M16 allkirjade andmine
13:20 – M16 ülekannete kontroll
13:30 – M16 (4 x 16,5km Sihva-Mäha-Pühajärve) Grupisõit 66,0 km
15:3 – **Autasustamine N14/16, M14, M16**

KOMMENTAAR (R. Mandri): Otepää Vallavalitsusest on EMV korraldamiseks luba olemas. Maanteeamet ei ole veel tagasisidet andnud, kuna liiklusskeemi tegijad on aega viitnud. Võrreldes eelmiste aastatega on eraldistardi distantsid lühemad, samuti ka grupisõidud. Rattasporti on hakatud moderniseerima ja pealtvaatajatele huvitavamaks tegema, seepärast ka lühemad distantsid.

KOMMENTAAR (U. Karlson): Autasustamise eest peaks vastutama üks kindel inimene, kes muuga ei tegele.

**ETTEPANEK**: Võtta teadmiseks.

**OTSUSTATI**: Juhatus võttis info teadmiseks.

**6. Pp. Maastikusõidu Eesti Meistrivõistluste korraldamisest Tuhamäel,  Kiviõli 21-22.07.**

21-22.07.2018 toimuva MTB XCO; DH Eesti meistrivõistluste korraldamine Kiviõli Tuhamäe seikluskeskuses toimub plaanipäraselt. Võistluslinnaku asukohaks oleks Kiviõli motokeskus. Paigas on ka rajaplaan ning ehitustööd rajal käivad. Üritus oleks ajakava poolest kahepäevane, st nii XCO kui ka DH sõidud oleksid mõlemal päeval. Ajakavas on püütud arvestada sellega, et sõitjad saaksid nii XCO'l, kui ka DH'l osaleda.

**Võistluste ajakava**

|  |  |  |
| --- | --- | --- |
| **Reede 20.07** | **Tegevus** | **Autasustamine** |
| 12:00 - 17:00 | XCO - treeningud rajal |  |
|  |  |  |
| **Laupäev 21.07** |  |  |
| 09:00 - 11:30 | XCO - treeningud rajal |  |
| 11:00 - 11:30 | XCO - esindajate koosolek |  |
| 12:00 - 12:45 | XCO - M14/N14 SEN 5/6/7 | pärast järgmist sõitu(~14:15) - autasustamine |
| 13:00 - 14:15 | XCO - M16/N16 | pärast järgmist sõitu(~16:00) - autasustamine |
| 14:30 - 16:00 | XCO - SPORT, SEN 1/2/3/4 | ~16:30 - autasustamine |
| 09:00 - 11:00 | DH - Rajaga tutvumine |  |
| 11:00 - 18:00 | DH - Treeningud rajal |  |
|  |  |  |
| **Pühapäev 22.07** |  |  |
| 09:00 - 10:00 | XCO - treeningud rajal |  |
| 09:30 - 10:00 | XCO - esindajate koosolek |  |
| 10:30 - 11:45 | XCO - MJ/NJ | ~12:30 - autasustamine |
| 12:00 - 13:45 | XCO - MU/ME/NE | ~pärast DH esimest rada(~16:15) - autasustamine |
| 08:00 - 09:30 | DH - rajaga tutvumine (jalgsi) |  |
| 09:30 - 13:00 | DH - treeningud rajal |  |
| 13:00 - 13:30 | DH - esindajate koosolek |  |
| 14:15 - 16:15 | DH - võistlus I rada |  |
| 16:30 - 18:00 | DH - võistlus II rada | ~18:30 - DH autasustamine |

KOMMENTAAR(S. Lipp): Suhtlesin korraldajatega, neil kõik sujub ja on kontrolli all. KOV-i vastust ei ole, korraldajad pole selles osas olnud väga aktiivsed.

KOMMENTAAR (R. Rand): Võiksime liidu poolt teha kohalikule omavalitsusele kirja. Ei ole välistatud, et leiame võistlusele veel ka nimisponsori.

KOMMENTAAR (U. Karlson): Auhinnarahade maksmisel peaksime jälgima ka võrdsuse printsiipe.

**ETTEPANEK:** Teha liidu poolt kohalikule omavalitsusele kiri ja kontrollida avaliku ürituse korraldamise luba.

**OTSUSTATI**: Juhatus otsustas KOV-le teha liidu poolt kirja ja avaliku ürituse korraldamise taotlust kontrollida.

**7. Pp. Ülevaade maanteesõidu juuniorite ja U23 koondiste kevadisest võistlusperioodist Belgias.**

Täpsema ülevaate andis kohapeal Rene Mandri.

Teise aasta juunioridest on maanteele tulnud Rait Ärm ja jäänud on Markus Pajur. Ülejäänud poisid koondises on esimese aasta juuniorid. Konkurents koondisesse pürgimisel oli kõrge. Talvel Indrek Rannama juures laboris käies oli näha poiste mootorivõimekust, mis on sel aastal väga hea. Võistlused näitasid ka Henry Treimuthit heast küljest. Poisid jõudsid kohalikel sõitudel ka poodiumile ja üldiselt olid kohad 20-ne seas.

U23 koondise valik on sel aastal pigem kehv. Heas hoos on Norman Vahtra, Karl Patrick Lauk ja Karl-Arnold Vendelin, samuti ka Joosep Sankmann. Teiste meeste puhul võtab vormi saamine rohkem aega. Tour du Loir et Cher-il osales koondisega ka Aksel Nõmmela, kes oli varasemalt just haige olnud. Terve meeskond töötas selle nimel, et Nõmmelale hea positsioon saada. Võistlused sõideti üldiselt riskeerivalt, et poisid saaksid õppida. Mandri ei väsi kordamast, et Laugul ja Vahtral on potentsiaal olemas, et üks samm edasi astuda. Muljet on avaldanud ka Sankmann, kes on väga hästi adapteerunud ja kellel on hea pea. Teiste koondislaste puhul on tippu raskem jõuda. Belgias domineerisid Taani ja Norra meeskonnad.

**ETTEPANEK**: Võtta teadmiseks.

**OTSUSTATI**: Juhatus võttis info teadmiseks.

**8. Pp. Muud küsimused.**

**8.1 Jalgrattasõidu ja liiklusohutuse tagamiseks õiget sõidutehnikat õpetava videoklipi**

**valmistamine koostöös ETV-ga.**

On tulnud ettepanek toota ja eetrisse lasta, kevadisel ajal asjakohast klippi - kuidas autojuht korrektselt peaks mööduma jalgratturite grupist.

ETV spordiosakonna juhataja Rivo Saarna oli ideega väga päri. Ollakse valmis selle tegema, eetrit ka andma.

Eelarve oleks umbes 1500 €.

Mõistlik oleks teha kaks versiooni 30” ja 60”. Pikem Youtube’i ja lühem TV-sse. Jagame FB-s jne.

TV-s EJL-i logosid ega ka muid logosid näidata ei tohi - Youtube’s võime näidata nii EJL-i, kui ka sponsorite omi, kui soovime.

Võimalik on koostöö Maanteeameti ennetustöö osakonnaga. Hetkel ongi neil fookuses kaherattalised ja on olemas eelarved selleks teemaks.

Vaja on kontakteeruda e-posti aadressile Kai.Kuuspalu@mnt.ee ja cc Christina.Vallimae@mnt.ee.

KOMMENTAAR (S. Lipp): ETV on valmis klipi eetrisse laskma, kuid seal on logode näitamisel piirangud. Sotsiaalmeedias saame klipi suurelt jooksma panna.

**ETTEPANEK**: Kontakteeruda Maanteeametiga koostöö asjus.

**OTSUSTATI**: Juhatus otsustas Maanteeametiga koostöö asjus läbirääkida.

**8.2 EJL kohtunike arvete teenustasu alandamine.**

Väljavõte Indrek Kelgu pöördumisest:

Tere kõikidele,

Temaatika ei puuduta küll otseselt kohtunike vaid pigem EJL-i finantsjuhtimist ja eelarve planeerimist. Aga on tõsisasi, seoses kohtunitasude kasvuga kasvab sünkroonselt ka EJL–ile makstav vahendustasu ja seega kogu võistluste korraldajal lasuv koormis.

Juba enne kohtunike tasude tõusu moodustasid kohtunike kulud väiksemate võistluste puhul väga olulise osa võistluste kuludest (tihti ca 10% või enamgi). Raske ots-otsaga kokku saada ei ole aga mitte ainult väikestel vaid ka suurematel sõitudel- nii oli ka Tartu Rattaralli esimest korda viimase 18 aasta jooksul miinuses. Nüüd kasvavad kulud paratamatult veelgi. Ma ei taha siin nuriseda kohtunike tasude kasvu üle, midagi teha ei ole, meie vaba aeg on järjest suurem väärtus ja sellest ei saa üle ega ümber. Kahjuks ei võimalda üli tihedast spordi- ja kultuurikalendrist tingitud konkurents tõsta aga osavõtutasusid ja korraldajatel on veelgi raskem hakkama saada ning ürituste jätkusuutlikust tagada.

Kas EJL ei saaks siin vastu tulla ja langetada oma vahendustasu protsenti selliselt, et see jääks summaarse kulu mõttes korraldajale samale tasemele nagu eelmisel aastal ja kulu mõttes kasvaks korraldaja jaoks ainult kohtunike tasude osa, samas EJL vahendustasu ei suureneks?

Palun seda kirja võtta kui ühe võistlusekorraldaja poolt EJL-ile ametlikult esitatud taotlust ja menetleda, kas tegevaaparaadi või juhatuse tasandil vastavalt sisekorra reeglitele.

Indrek Kelk

võistluste direktor

Tour of Estonia/

Tartu Rattaralli

KOMMENTAAR (R. Rand):Enne eelarve koostamist võiksime selliseid muudatusi teha, aga mitte pärast eelarve kinnitamist.

KOMMENTAAR (R. Mandri):Olen nõus, et maksma peab palju, aga neli kuni viis protsent langetamist korraldajaid ei päästa. Võiksime leida lahendusi, et korraldada võistlusi väiksemate korralduskuludega.

**ETTEPANEK:** Vähendada EJL teenustasu 11,4% peale.

**OTSUSTATI:** Juhatus otsustas EJL-i teenustasu mitte langetada. Kehtima jääb senine 15%-line teenustasu.

**8.3 Järgmise juhatuse koosoleku aja täpsustamine**

Vastavalt varasemale kokkuleppele toimub koosolek 23. mai, Tallinn.